**ΣΥΝΤΟΜΟ ΒΙΟΓΡΑΦΙΚΟ ΑΓΑΜΕΜΝΟΝΑ ΚΟΥΤΣΟΣΠΥΡΟΥ**

Ο Αγαμέμνων Κουτσοσπύρος γεννήθηκε στην Πάτρα και είναι απόφοιτος της Σχολής Χημικών Μηχανικών του Εθνικού Μετσοβίου Πολυτεχνείου. Είναι κάτοχος Διδακτορικού Περιβαλλοντικής Μηχανικής από το Πανεπιστήμιο Polytechnic University (NYU Tandon School of Engineering) της Νέας Υόρκης. Εργάζεται ως Καθηγητής και Διευθυντής του Μεταπτυχιακού Προγράμματος Περιβαλλοντικής Μηχανικής στο Πανεπιστήμιο του New Haven. Το ερευνητικό του έργο επεκτείνεται σε Φυσικές, Χημικές, και Βιολογικές διεργασίες για αποδόμηση ρυπαντών, τύχη και μεταφορά ρυπαντών, χρήση αποβλήτων και ανανεώσιμων υλικών σε διεργασίες περιβαλλοντικής αποκατάστασης και για παραγωγή βιοαερίου από αναερόβια διαχείριση βιομάζας μικροφυκών. Ασχολείται επίσης με θέματα εκπαίδευσης των Μηχανικών και είναι ιδρυτής του εξ αποστάσεως Μεταπτυχιακού Προγράμματος Μηχανικών Περιβάλλοντος (Online M.S. Environmental Engineering) στο Πανεπιστήμιο του New Haven. Είναι ιδρυτικό μέλος των Διεθνών Συνεδρίων «Προστασία και Αποκατάσταση του Περιβάλλοντος».